CELEX: 32016D0969
Language: sk
Date: 2016-06-15 00:00:00
Title: Vykonávacie rozhodnutie Komisie (EÚ) 2016/969 z 15. júna 2016, ktorým sa stanovujú štandardné požiadavky na podávanie správ o národných programoch eradikácie, kontroly a sledovania chorôb zvierat a zoonóz spolufinancovaných Úniou a ktorým sa zrušuje vykonávacie rozhodnutie 2014/288/EÚ [oznámené pod číslom C(2016) 3615] (Text s významom pre EHP)

17.6.2016   
               
               
                  SK
               
               
                  Úradný vestník Európskej únie
               
               
                  L 160/94
               
            VYKONÁVACIE ROZHODNUTIE KOMISIE (EÚ) 2016/969
      z 15. júna 2016,
      ktorým sa stanovujú štandardné požiadavky na podávanie správ o národných programoch eradikácie, kontroly a sledovania chorôb zvierat a zoonóz spolufinancovaných Úniou a ktorým sa zrušuje vykonávacie rozhodnutie 2014/288/EÚ
      
         
            [oznámené pod číslom C(2016) 3615]
         
      
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (1), a najmä na jeho článok 36 ods. 5,
      keďže:
      
                  (1)
               
               
                  Nariadenie (EÚ) č. 652/2014 obsahuje okrem iného ustanovenia o hospodárení s výdavkami týkajúcimi sa potravinového reťazca a zdravia zvierat a požiadavky na predkladanie a obsah národných programov eradikácie, kontroly a sledovania chorôb zvierat a zoonóz.
               
            
                  (2)
               
               
                  V článku 14 prvom odseku nariadenia (EÚ) č. 652/2014 sa stanovuje, že členské štáty majú pre každý schválený ročný alebo viacročný národný program predložiť Komisii do 30. apríla každého roka výročnú podrobnú technickú a finančnú správu o predchádzajúcom roku.
               
            
                  (3)
               
               
                  V článku 14 druhom odseku nariadenia (EÚ) č. 652/2014 sa stanovuje, že členské štáty majú pre každý schválený národný program predložiť Komisii do 31. augusta každého roka predbežnú finančnú správu.
               
            
                  (4)
               
               
                  V článku 15 nariadenia (EÚ) č. 652/2014 sa stanovuje, že členské štáty majú každý rok do 30. apríla predložiť Komisii pre každý schválený národný program žiadosť o platbu týkajúcu sa programov vykonaných v predchádzajúcom roku.
               
            
                  (5)
               
               
                  V článku 5 vykonávacieho rozhodnutia Komisie 2014/288/EÚ (2) sa stanovuje, že v prípade programov vykonávaných od 1. januára 2015 majú členské štáty predkladať predbežné a záverečné správy online prostredníctvom príslušných štandardných elektronických vzorov poskytnutých Komisiou (s výnimkou programov vzťahujúcich sa na určité choroby živočíchov akvakultúry).
               
            
                  (6)
               
               
                  V článku 4 vykonávacieho rozhodnutia 2014/288/EÚ sa vymedzujú informácie, ktoré sa majú poskytnúť v správach.
               
            
                  (7)
               
               
                  Na účely súladu s vyvíjajúcimi sa právnymi predpismi Únie by sa mali štandardné elektronické vzory priebežných a záverečných správ vrátane žiadostí o platbu, k dispozícii online na webovej stránke Komisie, používať na veterinárne programy týkajúce sa afrického moru ošípaných, aviárnej influenzy, katarálnej horúčky oviec, brucelózy hovädzieho dobytka, brucelózy oviec a kôz, klasického moru ošípaných, besnoty, infekcie Salmonella v určitých populáciách hydiny, tuberkulózy hovädzieho dobytka a prenosných spongiformných encefalopatií s cieľom uľahčiť nevyhnutné úpravy alebo zahrnúť ďalšie podrobnosti. Komisia bude členské štáty informovať a rokovať s nimi o všetkých potrebných úpravách štandardných elektronických vzorov v rámci Stáleho výboru pre rastliny, zvieratá, potraviny a krmivá. Zrevidované štandardné elektronické vzory budú k dispozícii na internetovej stránke Komisie a okrem toho sa zašlú všetkým členským štátom najneskôr počas prvého júnového týždňa (priebežné správy) a najneskôr počas prvého marcového týždňa (záverečné správy a žiadosti o platbu) dotknutého roka.
               
            
                  (8)
               
               
                  V prípade iných chorôb, ktoré nie sú zahrnuté v štandardných elektronických vzoroch, a v prípade chorôb živočíchov akvakultúry sa za vhodný nástroj na predkladanie správ považuje používanie štandardných neelektronických vzorov, pretože počet schválených programov v posledných rokoch bol nízky, a preto nie je potrebné vypracovať osobitné elektronické vzory.
               
            
                  (9)
               
               
                  Vykonávacie rozhodnutie 2014/288/EÚ by sa preto malo v záujme zrozumiteľnosti zrušiť a nahradiť týmto rozhodnutím.
               
            
                  (10)
               
               
                  Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO ROZHODNUTIE:
      Článok 1
      Priebežné a výročné správy (vrátane žiadostí o platbu) v prípade národných programov schválených na finančný príspevok Únie, ktoré sa týkajú afrického moru ošípaných, aviárnej influenzy, katarálnej horúčky oviec, brucelózy hovädzieho dobytka, brucelózy oviec a kôz, klasického moru ošípaných, besnoty, infekcie Salmonella v určitých populáciách hydiny, tuberkulózy hovädzieho dobytka a prenosných spongiformných encefalopatií, musia obsahovať informácie uvedené vo vzoroch v prílohách I a II k tomuto rozhodnutiu.
      Článok 2
      Priebežné a výročné správy uvedené v článku 1 sa predkladajú online prostredníctvom príslušných štandardných elektronických vzorov uvedených v prílohách I a II.
      Článok 3
      V prípade iných chorôb, ktoré nie sú zahrnuté do elektronických vzorov, Komisia vypracuje vzory správ ad hoc a predloží ich dotknutým členským štátom. Správy sa podávajú poštou alebo elektronicky.
      V prípade výročnej správy o chorobách živočíchov akvakultúry členské štáty použijú príslušný vzor stanovený v prílohe III a predložia správu poštou alebo elektronicky.
      Článok 4
      Vykonávacie rozhodnutie 2014/288/EÚ sa zrušuje.
      Článok 5
      Toto rozhodnutie sa vzťahuje na predkladanie priebežných správ a výročných správ vrátane žiadostí o platbu týkajúcich sa programov vykonávaných od roku 2016.
      Článok 6
      Toto rozhodnutie je určené členským štátom.
      
         V Bruseli 15. júna 2016
         
            
               Za Komisiu
            
            Vytenis ANDRIUKAITIS
            
               člen Komisie
            
         
      
      
         (1)  Ú. v. EÚ L 189, 27.6.2014, s. 1.
      
         (2)  Vykonávacie rozhodnutie Komisie 2014/288/EÚ z 12. mája 2014, pokiaľ ide o štandardné požiadavky na podávanie správ o národných programoch eradikácie, kontroly a monitorovania určitých chorôb zvierat a zoonóz spolufinancovaných Úniou a o zrušenie rozhodnutia Komisie 2008/940/ES (Ú. v. EÚ L 147, 17.5.2014, s. 88).
      
         PRÍLOHA I
         Osobitný vzor vo formáte PDF, ktorý sa má použiť na návrhy a predkladanie priebežných správ v prípade národných programov podľa článku 2 je k dispozícii na webovej stránke GR SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         PRÍLOHA II
         Osobitný vzor vo formáte PDF, ktorý sa má použiť na návrhy a predkladanie výročných správ (vrátane žiadostí o platbu) v prípade národných programov podľa článku 2 je k dispozícii na webovej stránke GR SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         PRÍLOHA III
         
            Štandardné požiadavky na predkladanie výročných správ o národných programoch eradikácie chorôb živočíchov akvakultúry
         
         Predmetné choroby živočíchov akvakultúry:
         
                     —
                  
                  
                     infekčná hematopoetická nekróza (IHN),
                  
               
                     —
                  
                  
                     infekčná anémia lososov (ISA),
                  
               
                     —
                  
                  
                     herpesviróza kaprov koi (KHV),
                  
               
                     —
                  
                  
                     vírusová hemoragická septikémia (VHS),
                  
               
                     —
                  
                  
                     marteilióza (Marteilia refringens),
                  
               
                     —
                  
                  
                     bonamióza (Bonamia ostreae),
                  
               
                     —
                  
                  
                     choroba bielych škvŕn u kôrovcov.
                  
               
            
         Text obrazu
         
            VÝROČNÁ SPRÁVA A ŽIADOSŤ O PLATBU V PRÍPADE PROGRAMOV TÝKAJÚCICH SA ŽIVOČÍCHOV AKVAKULTÚRY
            Členský štát:
            Rok vykonávania:
            Choroba/zoonóza (1):
            Obsah a štruktúra správy:
            1. Opis a hodnotenie vývoja epidemiologickej situácie, technického vykonávania činností plánovaných v rámci programu a nákladovej účinnosti programov.
            2. Podrobnosti o úrovni dosiahnutia cieľov stanovených v schválenom programe a o technických ťažkostiach.
            3. Epidemiologické mapy s údajmi o infekcii a ďalšími relevantnými údajmi o chorobe/činnostiach.
            4. Dodatočné epidemiologické informácie: informácie o epidemiologickom skúmaní, zahrnutých typoch, léziách zistených na bitúnku alebo pri nekropsii atď.
            A. TECHNICKÁ SPRÁVA
            1. Choroby (a)
            1.1. Ryby
            IHN
            ISA
            KHV
            VHS
            1.2. Mäkkýše
            Marteilia refringens
            Bonamia ostreae
            1.3. Kôrovce
            choroba bielych škvŕn
            (a) Choroba a živočíšny druh, podľa potreby.
            2. Všeobecné informácie o programoch
            2.1. Príslušný orgán (a)
            (*)
            2.2. Organizácia, dohľad všetkých zúčastnených strán zapojených do programu (b)
            (*)
            2.3. Trvanie programu
            (*)
            (a) Uvedie sa opis štruktúry, kompetencií, povinností a právomocí zapojeného príslušného orgánu alebo príslušných orgánov.
            (b) Uvedie sa opis orgánov poverených dohľadom nad programom a jeho koordináciou a opis rôznych zúčastnených prevádzkovateľov.
            (1) Choroba alebo zoonóza a živočíšny druh, podľa potreby.
         
         
            
         Text obrazu
         
            3. Údaje o testovaní zvierat
            Členský štát, pásmo alebo kompartment (a)
            Choroba: Rok:
            Farma alebo chovná oblasť pre mäkkýše
            Počet odberov vzoriek
            Počet klinických inšpekcií
            Teplota vody pri odbere vzoriek/inšpekcii
            Druhy pri odbere vzoriek
            Druhy podrobené odberu vzoriek
            Počet zvierat podrobených odberu vzoriek (spolu a podľa jednotlivých druhov)
            Počet testov
            Pozitívne výsledky laboratórneho vyšetrenia
            Pozitívne výsledky klinických inšpekcií
            SPOLU
            SPOLU
            (a) Členský štát, pásmo alebo kompartment, ako sa vymedzuje v schválenom programe.
         
         
            
         Text obrazu
         
            4. Údaje o testovaní fariem alebo chovných oblastí
            Choroba: Rok:
            Členský štát, pásmo alebo kompart-ment (a)
            Celkový počet fariem alebo chovných oblastí pre mäkkýše (b)
            Celkový počet fariem alebo chovných oblastí pre mäkkýše zahrnutých do programu
            Počet skontrolova-ných fariem alebo chovných oblastí pre mäkkýše (c)
            Počet pozitívnych fariem alebo chovných oblastí pre mäkkýše (d)
            Počet nových pozitívnych fariem alebo chovných oblastí pre mäkkýše (e)
            Počet depopulova-ných fariem alebo chovných oblastí pre mäkkýše
            Percentuálny podiel pozitívnych depopulova-ných fariem alebo chovných oblastí pre mäkkýše
            Odstránené a zlikvido-vané zvieratá (f)
            CIEĽOVÉ UKAZOVATELE
            Percentuálny podiel zahrnutých fariem alebo chovných oblastí pre mäkkýše
            Percentuálny podiel pozitívnych fariem alebo chovných oblastí pre mäkkýše
            Prevalencia fariem alebo chovných oblastí pre mäkkýše v období
            Percentuálny podiel nových pozitívnych fariem alebo chovných oblastí pre mäkkýše
            Incidencia fariem alebo chovných oblastí pre mäkkýše
            1
            2
            3
            4
            5
            6
            7
            8 = (7/5) × 100
            9
            10 = (4/3) × 100
            11 = (5/4) × 100
            12 = (6/4) × 100
            Spolu
            (a) Členský štát, pásmo alebo kompartment, ako sa vymedzuje v schválenom programe.
            (b) Celkový počet fariem alebo chovných oblastí pre mäkkýše existujúcich v členskom štáte, pásme alebo kompartmente, ako sa vymedzuje v schválenom programe.
            (c) Pod kontrolou sa rozumie uskutočnenie testu na úrovni farmy/chovnej oblasti pre mäkkýše v rámci programu zameraného na príslušnú chorobu s cieľom zlepšiť zdravotný štatút farmy/chovnej oblasti pre mäkkýše. V tomto stĺpci sa farma/chovná oblasť pre mäkkýše nesmie započítať dvakrát, ani keď bola skontrolovaná viac ako raz.
            (d) Farmy alebo chovné oblasti pre mäkkýše aspoň s jedným pozitívnym živočíchom v priebehu obdobia, nezávisle od počtu kontrol, ktoré boli na farme alebo v chovnej oblasti pre mäkkýše uskutočnené. Započítajú sa aj farmy alebo chovné oblasti pre mäkkýše, pri ktorých sa zistilo, že boli pozitívne, pred obdobím, za ktoré sa tu podáva správa, ale ktoré odvtedy neboli vyprázdnené, vyčistené a zlikvidované.
            (e) Farmy alebo chovné oblasti pre mäkkýše, ktorých zdravotný štatút bol v predchádzajúcom období, v súlade s časťou A prílohy III k smernici Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (Ú. v. EÚ L 328, 24.11.2006, s. 14) kategórie I, kategórie II, kategórie III alebo kategórie IV a v ktorých je v tomto období aspoň jeden pozitívny živočích.
            (f) Počet zvierat × 1 000 alebo celková hmotnosť odstránených a zlikvidovaných zvierat.
         
         
            
         Text obrazu
         
            B. SPRÁVA O ČINNOSTIACH A NÁKLADOCH
            Tabuľka A
            Oprávnené opatrenia
            Počet jednotiek
            1 (a)
            2 (a)
            Financovanie na základe skutočných nákladov
            Financovanie prostredníctvom zjednodušených foriem grantov
            Skutočné celkové deklarované náklady (c)
            Jednotkové náklady/jednorazová platba/paušálna sadzba
            (100 %)
            Deklarované náklady (b)
            Odber vzoriek
            Odber vzoriek spolu
            Testovanie
            Testovanie spolu
            Vakcinácia
            Vakcinácia spolu
            Kompenzácie
            Kompenzácie spolu
            Iné oprávnené opatrenia
            Iné oprávnené opatrenia spolu
            Spolu
            3
            4
            CELKOVÁ POŽADOVANÁ SUMA (c)
            (a) V prípade každého oprávneného opatrenia vyplňte buď stĺpec 1 alebo 2 v súlade s metódou spolufinancovania stanovenou v rozhodnutí o financovaní.
            (b) Stanovené jednotkové náklady/jednorazová platba/paušálna sadzba na úrovni 100 % vynásobené počtom jednotiek.
            (c) Súčet polí 3 a 4.
         
         
            
         Text obrazu
         
            Tabuľka B (a)
            Dodatočné informácie o kompenzáciách (b)
            Živočíšne druhy
            Živočíchy akvakultúry depopulované (c)
            Počet/hmotnosť depopulovaných živočíchov
            Celková suma vyplatená na vykompenzované zvieratá
            Suma prijatá za záchranu
            Spolu
            (a) Vyplní sa iba v tom prípade, keď oprávnené náklady zahŕňajú sumy kompenzácií vyplatené vlastníkom za ich zabité alebo utratené/zlikvidované zvieratá alebo zlikvidované produkty.
            (b) Údaje sa uvedú v národnej mene, a to bez DPH.
            (c) Zlikvidované (D) alebo zaslané na ľudskú spotrebu.
            C. Podpísané vyhlásenie, ktoré sa prikladá k výročnej správe
            Členský štát:
            Program:
            Rok vykonávania:
            Potvrdzujeme, že:
            — vykázané činnosti sa skutočne vykonali a vykázané výdavky sú skutočne vynaložené, presne zaúčtované a oprávnené podľa schváleného programu,
            — všetky podklady súvisiace s činnosťami a výdavkami sú dostupné na účely inšpekcie, najmä s cieľom odôvodniť úroveň kompenzácie za živočíchy,
            — program sa vykonal v súlade s príslušnými právnymi predpismi Únie, najmä s pravidlami hospodárskej súťaže, zadávania verejných zákaziek a štátnej pomoci,
            — na tento program nebola podaná žiadna ďalšia žiadosť o príspevok Únie a akýkoľvek príjem plynúci z činností vykonaných v rámci programu bol vykázaný Komisii,
            — uplatňujú sa kontrolné postupy, najmä na účely overenia presnosti počtu vykázaných činností a súm výdavkov, s cieľom predísť nezrovnalostiam, zistiť ich a vykonať nápravu.
            Dátum
            Meno a podpis prevádzkového riaditeľa